# ՆԱԽԱԳԻԾ

# ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

# Ո Ր Ո Շ ՈՒ Մ

# «05» օգոստոսի 2014թ. N 515-Ն

# ք.Ստեփանակերտ

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԻ ԿԱԶՄԸ ԵՎ

ԱՇԽԱՏԱԿԱՐԳԸ ՍԱՀՄԱՆԵԼՈՒ ՄԱՍԻՆ

Համաձայն «Լեռնային Ղարաբաղի Հանրապետության ոստիկանության կարգապահական կանոնագիրքը հաստատելու մասին» Լեռնային Ղարաբաղի Հանրապետության օրենքի 42.1-ին հոդվածի 8-րդ մասի` Լեռնային Ղարաբաղի Հանրապետության կառավարությունը որոշում է.

1. Սահմանել`

1) Լեռնային Ղարաբաղի Հանրապետության ոստիկանության կարգապահական հանձնաժողովի կազմը` համաձայն N 1 հավելվածի.

2) Լեռնային Ղարաբաղի Հանրապետության ոստիկանության կարգապահական հանձնաժողովի աշխատակարգը` համաձայն N 2 հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

# ԼԵՌՆԱՅԻՆ ՂԱՐԱԲԱՂԻ

# ՀԱՆՐԱՊԵՏՈՒԹՅԱՆ ՎԱՐՉԱՊԵՏ Ա.ՀԱՐՈՒԹՅՈՒՆՅԱՆ

Հավելված N 1

Լեռնային Ղարաբաղի Հանրապետության

կառավարության 2014 թվականի

\_\_\_\_\_\_\_\_\_\_\_\_\_\_«\_\_\_\_»-ի N \_\_\_\_-Ն որոշման

Կ Ա Զ Մ

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԻ

Լեռնային Ղարաբաղի Հանրապետության ոստիկանության պետի առաջին տեղակալ (հանձնաժողովի նախագահ)

Լեռնային Ղարաբաղի Հանրապետության ոստիկանության պետի տեղակալ- շտաբի պետ

Լեռնային Ղարաբաղի Հանրապետության ոստիկանության ներքին անվտանգության ծառայության պետ

Լեռնային Ղարաբաղի Հանրապետության ոստիկանության հասարակական կարգի ապահովման բաժնի պետ

Լեռնային Ղարաբաղի Հանրապետության ոստիկանության կադրերի բաժնի պետ

Լեռնային Ղարաբաղի Հանրապետության կառավարության աշխատակազմի ներկայացուցիչ

Լեռնային Ղարաբաղի Հանրապետության արդարադատության նախարարության ներկայացուցիչ

Հասարակական միավորումների չորս ներկայացուցիչներ

# ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ

# ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ ՂԵԿԱՎԱՐ Լ. ԳՐԻԳՈՐՅԱՆ

Հավելված N 2

Լեռնային Ղարաբաղի Հանրապետության

կառավարության 2014 թվականի

\_\_\_\_\_\_\_\_\_\_\_\_\_\_«\_\_\_\_»-ի N \_\_\_\_-Ն որոշման

ԱՇԽԱՏԱԿԱՐԳ

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԻ

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն աշխատակարգով կանոնակարգվում են Լեռնային Ղարաբաղի Հանրապետության կառավարությանն առընթեր Լեռնային Ղարաբաղի Հանրապետության ոստիկանության (այսուհետ` ոստիկանություն) կարգապահական հանձնաժողովի (այսուհետ՝ հանձնաժողով) գործունեության կազմակերպման հետ կապված հարաբերությունները:

2. Հանձնաժողովը ոստիկանությունում մշտապես գործող մարմին է, որի նպատակը հավաքների անցկացման ժամանակ հասարակական կարգի պահպանությանը ներգրավված ոստիկանության ծառայողների կողմից կատարված կարգապահական կոպիտ խախտումների վերաբերյալ իրականացված ծառայողական քննության նյութերի բազմակողմանի, լրիվ և օբյեկտիվ քննությունն է և նրանց գործողությունների իրավաչափության որոշումը:

3. Հանձնաժողովն իր գործունեության ընթացքում ղեկավարվում է Լեռնային Ղարաբաղի Հանրապետության օրենսդրությամբ:

II. ՀԱՆՁՆԱԺՈՂՈՎԻ ԳՈՐԾՈՒՆԵՈՒԹՅՈՒՆԸ

4. Հանձնաժողովը կազմված է հանձնաժողովի նախագահից և տասն անդամից, որոնցից չորսը հասարակական միավորումների ներկայացուցիչներ են:

5. Հասարակական միավորումների ներկայացուցիչներին հանձնաժողովում ընդգրկելու նպատակով ոստիկանության կողմից զանգվածային լրատվամիջոցներով տարածվում է հայտարարություն: Հասարակական միավորումներից ստացված հայտերը քննարկվում են ոստիկանության կողմից: Հասարակական միավորումների կողմից ներկայացվող հայտերը ոստիկանության կողմից ընդունելու, քննարկելու, թեկնածուներին ընտրելու կարգը սահմանվում է ոստիկանության պետի նորմատիվ հրամանով:

6. Հանձնաժողովի նախագահը`

1) ղեկավարում է հանձնաժողովի գործունեությունը,

2) հրավիրում է հանձնաժողովի նիստերը և վարում դրանք,

3) կազմակերպում է հանձնաժողովի ընթացիկ աշխատանքները,

4) ստորագրում է հանձնաժողովի որոշումները, նրա գործունեությանը վերաբերող մյուս փաստաթղթերը:

7. Հանձնաժողովի նախագահի բացակայության դեպքում նրա հանձնարարությամբ հանձնաժողովի նախագահի լիազորություններն իրականացնում է հանձնաժողովի անդամներից մեկը:

8. Հանձնաժողովի աշխատանքները կազմակերպվում են նիստերի միջոցով, որոնք հրավիրվում են ըստ անհրաժեշտության:

9. Հանձնաժողովի նիստերի հրավիրման օրվա, վայրի և ժամանակի մասին հանձնաժողովի անդամները, կարգապահական խախտում կատարելու մեջ մեղադրվող ոստիկանության ծառայողը և նրա անմիջական ղեկավարը ծանուցվում են հանձնաժողովի նիստից երեք օր առաջ:

10. Հանձնաժողովի նիստերի հետ կապված կազմակերպական աշխատանքներն իրականացվում են ոստիկանության լիազոր ստորաբաժանման կողմից: Ոստիկանության լիազոր ստորաբաժանումը սահմանվում է ոստիկանության պետի հրամանով:

11. Հանձնաժողովի նիստն իրավազոր է, եթե դրան ներկա են հանձնաժողովի անդամների կեսից ավելին:

12. Հանձնաժողովը քննության է առնում հավաքների ժամանակ հասարակական կարգի պահպանությանը ներգրավված ոստիկանության ծառայողների կողմից կատարված կարգապահական կոպիտ խախտումների առիթով իրականացված ծառայողական քննության նյութերը և դրա արդյունքներով կազմված եզրակացությունը` մինչև համապատասխան որոշում ընդունելու համար ծառայողական քննություն նշանակող անձին ներկայացնելը: Այդ նպատակով ոստիկանության լիազոր ստորաբաժանումը նախապատրաստում է համապատասխան տեղեկանք հանձնաժողովի անդամների համար:

13. Հանձնաժողովը կաշկանդված չէ ծառայողական քննության նյութերով և կարող է ծառայողական քննություն իրականացնող անձից սեփական նախաձեռնությամբ պահանջել լրացուցիչ մեղադրական փաստական տվյալներ, ինչպես նաև կարգապահական խախտում կատարելու մեջ մեղադրվող ոստիկանության ծառայողի միջնորդությամբ կամ սեփական նախաձեռնությամբ կրկին լսել այլ անձանց բացատրությունները, Լեռնային Ղարաբաղի Հանրապետության օրենսդրությամբ սահմանված կարգով տեղեկություններ ստանալ այլ իրավաբանական կամ ֆիզիկական անձանցից, հետազոտել կարգապահական խախտում կատարելու մեջ մեղադրվող ոստիկանության ծառայողի կողմից լրացուցիչ ներկայացված փաստական տվյալները:

14. «Լեռնային Ղարաբաղի Հանրապետության ոստիկանության կարգապահական կանոնագիրքը հաստատելու մասին» Լեռնային Ղարաբաղի Հանրապետության օրենքի (այսուհետ` օրենք) 42.1-ին հոդվածի 4-րդ մասով նախատեսված փաստական հանգամանքները պարզելուց հետո հանձնաժողովն ընդունում է օրենքի 42.1-ին հոդվածի 5-րդ մասով նախատեսված որոշումներից մեկը: Հանցագործության հատկանիշներ հայտնաբերելու դեպքում հանձնաժողովը միջնորդում է ոստիկանության պետին` ծառայողական քննության նյութերը նախաքննության մարմին ուղարկելու համար:

15. Հանձնաժողովի որոշումն ընդունվում է տվյալ նիստին մասնակցող հանձնաժողովի անդամների ձայների պարզ մեծամասնությամբ, բաց քվեարկությամբ: Հավասար ձայների դեպքում ընդունված է համարվում այն որոշումը, որն առավել բարենպաստ է կարգապահական խախտում կատարելու մեջ մեղադրվող ոստիկանության ծառայողի համար:

16. Հանձնաժողովի որոշման պատճենը կամ դրանից քաղվածքը եռօրյա ժամկետում ուղարկվում է կարգապահական խախտում կատարելու մեջ մեղադրվող ոստիկանության ծառայողին: Եթե որոշումը պարունակում է պետական գաղտնիք կամ հրապարակման ոչ ենթակա տեղեկատվություն, ապա ծառայողին ուղարկվում է որոշումից քաղվածք:

17. Հանձնաժողովի նիստերի վերաբերյալ պարբերաբար տեղեկատվություն է հրապարակվում ոստիկանության պաշտոնական էլեկտրոնային կայքի միջոցով:

18. Յուրաքանչյուր տարի` մինչև հունվարի 20-ը, ոստիկանության պաշտոնական էլեկտրոնային կայքում տեղադրվում է հանձնաժողովի կողմից նախորդ տարվա ընթացքում իրականացված աշխատանքների վերաբերյալ ամփոփ տեղեկատվություն:

# ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ

# ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ ՂԵԿԱՎԱՐ Լ. ԳՐԻԳՈՐՅԱՆ

**Հ Ի Մ Ն Ա Վ Ո Ր ՈՒ Մ**

**«Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման ընդունման**

**1. Ընթացիկ իրավիճակը և իրավական ակտի ընդունման անհրաժեշտությունը**

«Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման ընդունման անհրաժեշտությունը բխում է «Լեռնային Ղարաբաղի Հանրապետության ոստիկանության կարգապահական կանոնագիրքը հաստատելու մասին» Լեռնային Ղարաբաղի Հանրապետության օրենքի 42.1-ին հոդվածի 8-րդ մասի պահանջներից:

**2. Առաջարկվող կարգավորման բնույթը**

Նախագծով առաջարկվում է կանոնակարգել Լեռնային Ղարաբաղի Հանրապետության ոստիկանության կարգապահական հանձնաժողովի գործունեության կազմակերպման հետ կապված հարաբերությունները:

**3. Նախագծի մշակման գործընթացում ներգրավված ինստիտուտները,**

**անձինք և նրանց դիրքորոշումը**

Որոշման նախագիծը մշակվել է Լեռնային Ղարաբաղի Հանրապետության ոստիկանության շտաբի կողմից:

**4. Ակնկալվող արդյունքը**

Որոշման նախագծի ընդունման արդյունքում կիրականացվի հավաքների անցկացման ժամանակ հասարակական կարգի պահպանությանը ներգրավված ոստիկանության ծառայողների կողմից կատարված կարգապահական կոպիտ խախտումների վերաբերյալ իրականացված ծառայողական քննության նյութերի բազմակողմանի, լրիվ և օբյեկտիվ քննություն և գնահատական կտրվի նրանց գործողությունների իրավաչափությանը:

**ԼՂՀ ՈՍՏԻԿԱՆՈՒԹՅԱՆ ՊԵՏ**

**ԳԵՆԵՐԱԼ-ՄԱՅՈՐ Կ.ԱՂԱՋԱՆՅԱՆ**

# **ՏԵՂԵԿԱՆՔ**

# **«Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման ընդունմամբ պետական բյուջեում ծախսերի և եկամուտների էական ավելացման կամ նվազեցման մասին**

# «Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման ընդունմամբ պետական բյուջեում ծախսերի և եկամուտների էական ավելացում կամ նվազեցում չի նախատեսվում:

# **ԼՂՀ ՈՍՏԻԿԱՆՈՒԹՅԱՆ ՊԵՏ**

# **ԳԵՆԵՐԱԼ-ՄԱՅՈՐ Կ.ԱՂԱՋԱՆՅԱՆ**

# **ՏԵՂԵԿԱՆՔ**

# **«Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության մասին**

# «Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չի առաջանա:

# **ԼՂՀ ՈՍՏԻԿԱՆՈՒԹՅԱՆ ՊԵՏ**

# **ԳԵՆԵՐԱԼ-ՄԱՅՈՐ Կ.ԱՂԱՋԱՆՅԱՆ**

# **Տ Ե Ղ Ե Կ Ա Ն Ք**

# **«Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման նախագծի հանրային քննարկումների մասին**

# «Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման նախագիծը հանրային քննարկումների կապակցությամբ սույն թվականի մայիսի 17-ից տեղադրվել էր Լեռնային Ղարաբաղի Հանրապետության ոստիկանության պաշտոնական կայքում (www.police.nkr.am):

# Հանրային քննարկումների արդյունքում քննարկման դրված «Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման նախագծի առնչությամբ առաջարկություններ ու դիտողություններ չեն եղել:

# **ԼՂՀ ՈՍՏԻԿԱՆՈՒԹՅԱՆ ՊԵՏ**

# **ԳԵՆԵՐԱԼ-ՄԱՅՈՐ Կ.ԱՂԱՋԱՆՅԱՆ**

# 

**ԻՐԱՎԱԿԱՆ-ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

# «Լեռնային Ղարաբաղի Հանրապետության ոստիկանության կարգապահական հանձնաժողովի կազմը և աշխատակարգը սահմանելու մասին» Լեռնային Ղարաբաղի Հանրապետության կառավարության որոշման նախագծի վերաբերյալ առաջարկություններ և դիտողություններ չկան:

**ԼՂՀ ՈՍՏԻԿԱՆՈՒԹՅԱՆ ՇՏԱԲԻ ՏԵՍՉԱԿԱՆ**

**ՍՏՈՒԳՄԱՆ, ՎԵՐԼՈՒԾՈՒԹՅԱՆ, ՊԼԱՆԱՎՈՐՄԱՆ**

**ԵՎ ԿԱՌԱՎԱՐՉԱԿԱՆ ՈՐՈՇՈՒՄՆԵՐԻ**

**ՄՇԱԿՄԱՆ ԲԱԺՆԻ ԱՎԱԳ ՏԵՍՈՒՉ-ԻՐԱՎԱԲԱՆ Ա.ՄՈՎՍԻՍՅԱՆ**